“Soos ’n blaar na die grond val; soos die Vaalrivier na die see loop; soos ’n Jakaranda haar takke na die winterhemel oopsprei; soos skape agter hulle herder aanloop – so rig ons ons harte nou op die Here.”
Dit is die Here saam met wie ek in my doop begrawe is om saam met Hom te wees in sy opstanding. Ek glo in die Heilige Gees wat as eerste vrug vir ons gegee is, die voorsmaak van wat vir ons in die toekoms wag.
Ek het dit vele male in my lewe ervaar as ek wegsink en meegevoer word deur die strome van die lewe wat my na onder wil trek.
V: Veni Creator Spiritus. Kom, Skepper Gees! Kom en hoor ons gebede en herskep ons. Behalwe vir die kerk en vir individue, vra ons uitkoms vir ons wêreld… Vir die oorloë…